stanford-oval/wikipedia huggingface dataset:
Carl Sandburg
Teokset > Suomennettuja runoja

Runoja, suom. Viljo Laitinen, Helsinki: WSOY, 1956
Maailmankirjallisuuden mestarilyriikkaa, toim. Maunu Niinistö, WSOY Helsinki 1967
Maailman runosydän, toim. Hannu Tarmio ja Janne Tarmio, WSOY Helsinki 1998 ISBN  951-0-22134-1
Maalliset mantrat: runoantologia, toim. Tommy Tabermann, Helsinki: WSOY 2000 ISBN  951-0-24999-8
Runojen kissa, toimittanut Satu Marttila, Helsinki: Kirjayhtymä 1991 ISBN  951-26-3635-2
Runon suku: valikoima suomeksi elävää käännöslyriikkaa, toim. Jarkko Laine, Helsinki: Otava 1991
Taite-lehti 3/2003, useita runoja
Yhdeksän sarjaa lyriikkaa, toim. Aarne Salminen, Viljo Tervonen, Helsinki: Weilin + Göös 1969, useita painoksia (6. p. 1974)
Elokuun kuutamossa (Under the Harvest Moon), suom. Viljo Laitinen, teoksissa: Maailman runosydän' ja Maalliset mantrat
He kysyvät toisiltaan mistä he ovat tulleet (They Ask Each Other Where They Came From), suom. Risto Räty, teoksessa: Taite: runouslehti 2003; nro 3 Runo kokoelmasta Smoke and Steel, 1922
Hyvää huomenta, Amerikka: 12, 13, 15 (Good Morning, America), suom. Viljo Laitinen, teoksessa: Yhdeksän sarjaa lyriikkaa Runot kokoelmasta Good Morning, America on julkaistu vuonna 1928.
Hänen kätketyt kasvonsa (His Own Face Hidden), suom. Risto Räty, teoksessa: Taite: runouslehti 2003; nro 3 Runo kokoelmasta Smoke and Steel, 1922
Ilo (Joy), suom. Viljo Laitinen, teoksessa: Maailman runosydän
Kuolema (Finish), suom. Viljo Laitinen, teoksessa: Maailman runosydän , Maailmankirjallisuuden mestarilyriikkaa ja Runon jäljillä. Runo kokoelmasta Smoke and Steel, 1922
Kylä syyskesällä (Village in late summer), suom. Viljo Laitinen, teoksessa: Maailman runosydän
Laaksolaulu (Valley Song), suom. Viljo Laitinen, teoksessa: Maailmankirjallisuuden mestarilyriikkaa. Runo kokoelmasta Cornhuskers, 1918
Lopulliset vastaukset, suom.  Risto Räty, teoksessa: Taite: runouslehti 2003; nro 3
Nuori meri (Young Sea), suom.  Viljo Laitinen, teoksessa: Maailmankirjallisuuden mestarilyriikkaa. Runo kokoelmasta Chicago Poems, 1916
Preeria (Prairie), suom. Viljo Laitinen, teoksessa: Maailmankirjallisuuden mestarilyriikkaa. Runo kokoelmasta Cornhuskers, 1918
Puhe, suom. Risto Räty, teoksessa: Taite: runouslehti 2003; nro 3
Ruoho (Grass), suom. Risto Ahti, teoksessa: Maailman runosydän
Ruoho (Grass), suom. Kerttu Rukala, teoksessa: Runon suku
Savua ja terästä (ote) (Smoke Nights: 1: Smoke and Steel), suom. Viljo Laitinen, teoksessa: Yhdeksän sarjaa lyriikkaa Suomennokseen sisältyy runon 62 ensimmäistä riviä
Soppa (Soap), suom. Risto Räty, teoksessa: Taite: runouslehti 2003; nro 3 Runo kokoelmasta Smoke and Steel, 1922
Sumu (Fog), suom. Viljo Laitinen,  teoksessa: Maailman runosydän ja Runojen kissa
Sumu (Fog), suom. Risto Räty, teoksessa: Taite: runouslehti 2003; nro 3 Runo kokoelmasta Chicago Poems, 1916
Tie ja loppu (The Road and the End), suom. Risto Räty, teoksessa: Taite: runouslehti 2003; nro 3 Runo kokoelmasta Chicago Poems, 1916.
Tähtiä, lauluja, kasvoja (Stars, Songs, Faces), suom. Risto Räty, teoksessa: Taite: runouslehti 2003; nro 3 Runo kokoelmasta Smoke and Steel, 1922
Kirjallisuutta

Kåreland, Lena: Gränsöverskridare. Carl Sandburg och Lennart Hellsing – författare för barn och vuxna.  Uppsala:  Uppsala Universitet, 2000.  ISBN 91-85178-31-4  (ruotsiksi)
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Israel  Belgia  Yhdysvallat  Ruotsi  Latvia  Japani  Tšekki  Australia  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  Discography of American Historical Recordings  FID  Grammy Awards  MusicBrainz  Museum of Modern Art  Musée d'Orsay  ULAN 
Henkilöt:  Deutsche Biographie  DDB  Trove 
Muut:  Europeana  NARA  SNAC  IdRef
Jouko Arho

Jouko Arho
Jouko Olavi Kaarlo Arho (14. joulukuuta 1908 Tampere – 27. helmikuuta 1950 Turku) oli suomalainen sotilas ja Mannerheim-ristin ritari numero 104. Miinalaiva Ruotsinsalmen päällikkönä toiminut Arho nimitettiin Mannerheim-ristin ritariksi 8. helmikuuta 1944. Sotilasarvoltaan Arho oli nimityshetkellä komentajakapteeni, komentajaksi hänet ylennettiin 4. kesäkuuta 1949.
Arhon erikoisala oli miinoitus ja miinanraivaus. Miinalaiva Louhen päällikkönä hän laski huomattavan osan talvisodan aikaisista miinoituksista.  Hän myös otti osaa sodanjälkeiseen miinanraivaukseen koko virallisen keston ajan vuosina 1944–1950.
BeyWheelz

BeyWheelz on kanadalainen TV-animaatiosarja. Suomessa sitä on näyttänyt C More Juniori.
Äänirooleissa > Suomeksi

| 0 | 1 | 2 |
| --- | --- | --- |
|  Lauri Ketonen  | … |  kertoja   |
|  Antti L. J. Pääkkönen  | … |  Sho Tenma, David   |
|  Juha-Pekka Mikkola  | … |  sivuäänet   |
|  Susa Saukko  | … |  sivuäänet   |
|  Elsa Saisio  | … |  sivuäänet   |
|  Sanna Majuri  | … |  sivuäänet   |
|  Hanna Mönkäre  | … |  sivuäänet   |
|  Ella Leppälä  | … |  sivuäänet   |
|  Juha Varis  | … |  sivuäänet   |
|  Miro Lopperi  | … |  sivuäänet   |
|  Tuukka Leppänen  | … |  sivuäänet   |
Suomalainen tuotanto SDI Media.
Cesare Casadei

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Cesare Casadei
Syntymäaika: 10. tammikuuta 2003 (ikä 22)
Syntymäpaikka: Ravenna, Italia
Pelipaikka: keskikenttäpelaaja
Pituus: 186 cm
Seura
Seura: Torino
Pelinumero: 22
Junioriseurat
: Cervia
–2018: Cesena
2018–2022: Inter
2022–2023: Chelsea
Seurat
| Vuodet | Seura | O | (M) |
| 2023–2025 | Chelsea | 11 | (0) |
| 2023 | → Reading | 15 | (1) |
| 2023–2024 | → Leicester City | 22 | (2) |
| 2025– | Torino | 3 | (0) |
Maajoukkue
| 2018–2019 | Italia U16 | 10 | (2) |
| 2019 | Italia U17 | 2 | (1) |
| 2021 | Italia U18 | 1 | (0) |
| 2021–2022 | Italia U19 | 12 | (3) |
| 2022–2023 | Italia U20 | 9 | (8) |
| 2022– | Italia U21 | 12 | (3) |
 Seurajoukkueuran tilastot kattavat vain kansalliset sarjat, päivitetty 25. helmikuuta 2025.  Maajoukkueuran tilastot päivitetty 25. helmikuuta 2025.
Cesare Casadei (s. 10. tammikuuta 2003 Ravenna) on italialainen jalkapalloilija. Hän edustaa Italian Serie A:ssa pelaavaa Torinoa. Pelipaikaltaan hän on keskikenttäpelaaja.
Seurajoukkueura

Casadei aloitti jalkapalloilun paikallisseura Cerviassa, mistä hän sittemmin siirtyi Cesenan junioreihin. Cesenan ajauduttua konkurssiin vuonna 2018 Casadei siirtyi milanolaisseura Interin junioriakatemiaan. Elokuussa 2022 Casadei siirtyi Interistä englantilaiseen Chelseaan 12 miljoonan punnan siirtosummalla ja allekirjoitti lontoolaisseuran kanssa kuusivuotisen sopimuksen. Syyskauden 2022 Casadei pelasi Chelsean reservijoukkueessa.
Casadei lainattiin tammikuussa 2023 loppukauden kestäneellä lainasopimuksella Englannin mestaruussarjan Readingiin. Casadei teki ensiesiintymisensä Readingissa 4. helmikuuta 2023 Mestaruussarjan ottelussa Watfordia vastaan, joka oli hänen ensimmäinen ottelunsa ammattilaistasolla. Ensimmäisen maalinsa hän teki 15. maaliskuuta 2023 Readingin 2–1-tappioon päättyneessä ottelussa Blackburn Roversia vastaan. Casadei pelasi kevätkaudella 2023 Readingissa 15 ottelua seuran pudotessa kauden päätteeksi Ykkösliigaan.
Elokuussa 2023 Casadei siirtyi Valioliigasta pudonneeseen Leicester Cityyn kauden 2023–2024 loppuun kestäneellä lainasopimuksella. Casadei debytoi Leicesterissä 19. elokuuta 2023 Mestaruussarjan ottelussa Cardiff Cityä vastaan, jossa hän tuli vaihdosta kentälle Wilfred Ndidin tilalle ottelun 62. minuutilla ja teki ottelun lisäajalla Leicesterin 2–1-voittomaalin. Tammikuussa 2024 Chelsea kutsui Casadein takaisin joukkueeseensa ja Casadein aika Leicesterissä jäi vain viiden kuukauden mittaiseksi. Casadei pelasi Leicesterissä lainasopimuksen aikana yhteensä 25 ottelua, joissa hän teki kolme maalia. Kevätkaudella 2024 Casadei pelasi Chelseassa 11 valioliigaottelua, mutta ei ollut kertaakaan avauskokoonpanossa. Kaudella 2024–2025 Casadei pelasi Chelseassa viisi Konferenssiliigan ottelua sekä yhden Englannin liigacupin ottelun, mutta jäi Valioliigassa ilman peliaikaa.
Casadei siirtyi helmikuussa 2025 Chelseasta italialaisseura Torinoon 15 miljoonan euron siirtosummalla.
Maajoukkueura

Casadei on edustanut Italiaa kaikilla nuorisomaajoukkuetasoilla alle 16-vuotiaista alle 21-vuotiaisiin. Hän edusti Italiaa vuonna 2022 alle 19-vuotiaiden EM-kilpailuissa, missä hän pelasi kolme ottelua, joista kaikissa täydet minuutit.
Vuoden 2023 alle 20-vuotiaiden MM-kilpailuissa Casadei pelasi täydet minuutit kaikissa seitsemässä ottelussa Italian hävitessä loppuottelun Uruguaylle. Casadei oli seitsemällä maalillaan turnauksen paras maalintekijä ja hänet palkittiin myös turnauksen parhaana pelaajana.
Psykedeelit

Psilocybe mexicana -psilosybiinisienilaji
Meskaliinikaktus
Psykedeelit ovat yhdisteitä, jotka aiheuttavat muuntuneita tajunnantiloja kuten aistiharhoja, mystisiä kokemuksia, mielleyhtymiä, voimakkaita tunnetiloja ja muistojen nousemista pintaan. Ne toimivat hermovälittäjäaineiden tapaan ja aktivoivat hermosolujen pinnalla olevia reseptoreja.
Tunnetuimpia psykedeelejä ovat esimerkiksi LSD, psilosiini, meskaliini, LSA ja DMT. Useimpien psykedeelien käyttö on kiellettyä suuressa osassa maailmaa, pois lukien luvanvarainen käyttö esimerkiksi uskonnollisissa seremonioissa, terapiassa tai tieteellisessä tutkimuksessa. Lääketieteessä psykedeelejä on käytetty esimerkiksi riippuvuuksien hoitokeinona.
Psykedeelit määritellään farmakologisesti usein osaksi laajempaa hallusinogeenien ryhmää, johon kuuluvat myös dissosiatiivit ja deliriantit.
Nimitys

Nimityksen psykedeeli (engl. psychedelic) keksi vuonna 1956 psykedeelien tutkija Humphry Osmond. Hän yhdisti kreikan kielen sanat psyche, ’sielu, mieli’ ja delein, ’ilmaista’. Oikeaoppinen kirjoitusmuoto olisi ollut psycho-, mutta Osmond vaihtoi o:n e:ksi, jotta nimestä ei tulisi mielleyhtymää psykoottisuuteen.
Vaikutusmekanismi

Yleensä psykedeeleiksi luokitellaan aineet, jotka ovat selkeimmin 5-HT2A reseptorin (5-HT2AR) agonisteja, eli ne sitoutuvat tähän serotoniinireseptorien alatyyppiin aktivoiden sitä vaikka voivat sitoutua myös muunlaisiinkin reseptoreihin. Aineiden sitoutuminen tähän reseptoriin saa aikaan psykedeeliset vaikutukset. 5-HT2AR luonnollinen välittäjäaine on serotoniini (5-hydroksitryptamiini, eli 5-HT). 5-HT2AR löytyy ihmisiltä laajalti keskushermostosta, ne ovat G-proteiinikytkentäisiä ja sijaitsevat hermosolujen pinnoilla. Tiettyyn reseptoriin sitoutumisen lisäksi edellytyksenä aineen psykedeeliselle vaikutukselle on myös sen kyky läpäistä veri-aivoeste, johon esim. serotoniini puolestaan ei sellaisenaan kykene.
Psykedeelit siis matkivat kehon sisäisesti valmistamaa serotoniinia sitoutumisellaan, mutta psykedeelit sitoutuvat valikoivasti ja aktivoivasti vain tiettyihin serotoniinireseptoreihin, erityisesti edellä mainittuun 5HT2A reseptoriin, ja tästä sitoutumisesta psykedeeliset vaikutukset johtuvat.
5-HT2AR välitteisyyden vuoksi psykedeelisiä vaikutuksia estävät epätyypilliset antipsykoottiset lääkkeet (toisen sukupolven neuroleptit), kuten klotsapiini ja olantsapiini, jotka ovat 5-HT2AR salpaajia, eli antagonisteja. Tyypilliset antipsykootit (1. sukupolven neuroleptit), kuten haloperidoli, eivät estä psykedeelisiä vaikutuksia tehokkaasti, sillä ne eivät vaikuta voimakkaasti 5-HT2A reseptoreihin antagonisteina.
Psykedeeliset aineet

5-HT2A reseptoria aktivoivat erityisesti erilaiset lysergamidit, eli lysergihapon amidit (mm. LSD), tryptamiinit (mm. psilosybiini, DMT), fenetyyliamiinit (mm. meskaliini, eskaliini). Monet 2C- (mm. 2C-B, 2C-E) ja DOx-yhdisteet (mm. DOB, DOC) ovat tunnettuja psykedeelisiä fenetyyliamiinin johdannaisia. Monet 2-NB-yhdisteet (kutsutaan myös NBOMe-yhdisteiksi) ovat psykedeelisiä. Ne ovat 2C-yhdisteiden ja siten myös fenetyyliamiinin johdannaisia. 2-NB ryhmään kuuluvat esim. 25I-NBOMe ja 25C-NBOMe.
Useimmat tunnetut psykedeelit valmistetaan puolisynteettisesti käyttäen luonnosta löytyviä esiasteita. Esim. LSD:tä voidaan valmistaa torajyvän ergotamiinista. Luonnossa esiintyviä psykedeelejä ovat esim. psilosybiini (mm. suippumadonlakki), meskaliini (mm. meskaliinikaktus), DMT (mm. Mimosa tenuiflora ja tästä valmistettu ayahuasca).
Käyttötarkoitukset > Hengellinen käyttö

Psykedeelit voivat aiheuttaa mystisiä kokemuksia. Kun psykedeelejä käytetään uskonnollisessa tai hengellisessä tarkoituksessa, niitä voidaan kutsua enteogeeneiksi. Joidenkin tutkijoiden mukaan enteogeenit ovat saattaneet vaikuttaa merkittävästi uskontojen syntyyn. Tunnettuja esimerkkejä alkuperäiskansojen enteogeenien käytöstä ovat punakärpässienen käyttö siperialaisten šamaanien keskuudessa (ja mahdollisesti hindujen Rigvedan kuvaaman soman vaikuttavana aineena) ja Meksikon intiaanien psilosybiinisienten käyttö.
Alkuperäiskansat ovat käyttäneet psykedeelejä vuosituhansien ajan ja useat yhteisöt rajoittavat niiden käytön pyhien seremonioiden kuten siirtymäriittien, ennustamisen ja parantamisen liittyviin yhteyksiin. Myös niissä tapauksissa, joissa alkuperäiskansojen käyttö ulottuu myös muille kuin parantajalle ja voi olla luonnoltaan viihteellisempää (esim. DMT:tä sisältävän epena-kasvin käyttö Waiká-kulttuurin keskuudessa Brasiliassa ja Venezuelassa), aines valmistetaan ja käytetään usein hyvin rituaalisessa yhteydessä. Uutta ja vanhaa yhdistelevät uskonnot, jotka ovat syntyneet Latinalaisessa Amerikassa ja ottaneet vaikutteita luonnonkansojen ayahuascan käytöstä, kuten União do Vegetal, myös sisällyttävät suuren määrän rituaalisuutta ja ohjausta ayahuascan käyttöönsä, mikä saattaa toimia vähentäen mahdollisia haittavaikutuksia.
LSD:tä on käytetty myös länsimaissa mystisten kokemusten aikaansaamiseksi.
Käyttötarkoitukset > Terapeuttinen käyttö

LSD:tä ja muita psykedeelejä alettiin tutkia alkoholismin ja muiden psyykkisten häiriöiden hoitokeinona pian niiden keksimisen jälkeen 1950-luvulla. Psykiatrit Humphry Osmond ja Abram Hoffer esittivät, että itsetietoisuutta lisäävällä LSD:llä voisi olla merkittäviä terapeuttisia vaikutuksia. He tekivät onnistuneita kokeita alkoholismin hoitamisesta LSD:llä, ja 1960-luvun loppuun mennessä he olivat hoitaneet noin 2 000 potilasta.
Brittiläinen Ronald Sandison avasi vuonna 1955 ensimmäisen LSD-terapiaklinikan, jossa hän käytti LSD:tä psykoterapian apuna. LSD-terapiaa pidettiin 1960-luvun taitteessa hyvin lupaavana psykiatrisena hoitomuotona, jolla voitaisiin korvata sähköshokkihodot ja psykokirurgia. LSD-terapiaa oli kahdenlaista: psykedeeliterapiassa potilaalle annettiin psykoterapian yhteydessä suuri LSD-annos, ja psykolyyttisessä terapiassa hänelle annettiin psykoanalyysin yhteydessä pieniä annoksia, joita kasvatettiin pikku hiljaa. Sandisonin mukaan LSD tehosti psykoterapiaa tuomalla potilaan alitajunnan ja unohtuneet muistot esiin. Vuoteen 1965 mennessä LSD-terapiaa oli annettu noin 40 000 potilaalle, ja aiheesta oli julkaistu yli 1 000 tieteellistä raporttia ja järjestetty kuusi kansainvälistä konferenssia. Moni tutkimus oli kuitenkin tieteellisesti hutera, sillä niissä ei ollut käytetty vertailuryhmää, ja ne luultavasti kärsivät tutkijoiden ennakkoasenteiden vaikutuksesta.
Käyttötarkoitukset > Lääkekäyttö

LSD:tä voidaan käyttää lääkkeenä muun muassa erinäisiin hermosärkyihin, kuten Hortonin syndroomaan, mutta lääkekäyttö ei ole toistaiseksi yleistynyt. Särkyä estäviä vaikutuksia on havaittu myös muilla LSD:n kaltaisilla tryptamiineilla, kuten psilosybiinillä.
Käyttötarkoitukset > Viihdekäyttö

LSD:stä tuli 1960-luvulla suosittua hippien alakulttuurissa Yhdysvalloissa ja Länsi-Euroopassa. LSD:llä oli suuri vaikutus ajan populaarimusiikkiin ja taiteeseen, psykedeliaan, jossa kuvattiin LSD-matkojen värejä ja muotoja.
Käyttötarkoitukset > Muut käytöt

LSD:tä on käytetty hyvin pieninä annoksina havaintokyvyn, mielialan ja keskittymiskyvyn parantamiseksi. Mikroannokset eivät aiheuta hallusinaatioita, jotka voisivat haitata työntekoa. Kokeilijat ovat sen sijaan raportoineet tehostuneesta keskittymisestä, normaalia helpommin saavutettavasta flow-tilasta ja kasvaneesta halusta elää terveellisesti. Jotkut ovat raportoineet käyttävänsä mikroannoksia mielenterveydellisiin ongelmiinsa.
Yhdysvaltain keskustiedustelupalvelu CIA tutki LSD:tä MK-Ultra-projektissaan, etsien siitä käyttöä totuusseerumina, jolla vihollisagentit saataisiin puhumaan.
Länsimainen psykedeelien historia > Laillistaminen

Kesällä 2023 Australia salli lääkärien määrätä psilosybiiniä ja MDMA:ta psykiatrisiin hoitoihin ensimmäisenä maailmassa. Hoitokohteita ovat mm. masennus ja PTSD. Osa tutkijoista oli huolissaan siitä, että tutkimus ei ole vielä pitävästi osoittanut näitä aineita turvallisiksi eikä tehokkaiksi.
Yhdysvaltojen osavaltiot, kuten Oregon ja Colorado, ovat dekriminalisoineet ja laillistaneet psykedeelejä.
Vaikutukset > Käyttökokemus

Psykedeelejä ovat monet kasvit ja keinotekoiset yhdisteet, jotka aiheuttavat samankaltaisia muutoksia tajunnan tavanomaiseen toimintaan. Psykedeelinen kokemus vaihtelee laadultaan ja voimakkuudeltaan aineesta riippuen, minkä vuoksi psykedeelien ryhmän rajaus ei ole yksiselitteinen. Psykedeelin vaikutus riippuu paljon myös käyttäjän omasta mielentilasta ja olosuhteista, joissa käyttö tapahtuu. Mielentilaan kuuluvat esimerkiksi käyttäjän asenteet, valmistautuminen, kiinnostuksen kohteet sekä tunteet ainetta ja muita paikallaolijoita kohtaan. Olosuhteisiin kuuluvat kellonaika, säätila, musiikki ja muut ympäristötekijät. Valvotussa tutkimustilanteessa huoneesta pyritään tekemään mahdollisimman mukava ja turvallinen. Käyttäjän luona kokemuksen aikana oleva luotettu ja asiantunteva valvoja voi helpottaa kokemusta.
Psykedeelin nauttimisen jälkeen seuraa joskus lievä pahoinvointi, jonka jälkeen käyttäjä saavuttaa tasaisen ”pilven”, jota kestää kokemuksen ensimmäinen kolmannes tai neljännes. Kokemuksen puolivälissä koetaan huippukohta, ja kokemuksen jälkimmäinen puolisko on tasaista laskua. Kokemus jää yleensä hyvin mieleen, eikä siitä jää fyysistä jälkivaikutusta. Henkinen pirteys tai onnen tunne voivat jatkua vielä yli vuorokauden kokemuksen päättymisen jälkeenkin.
Vaikutukset > Psyykkiset vaikutukset kokemuksen aikana

Psykedeelien on kuvattu ”laajentavan” tajuntaa. Psykedeelitutkija Humphry Osmondin mukaan psykedeelit saavat aivot toimimaan monivivahteisemmin ja monimutkaisemmin kuin normaalitilassa. Psykedeelit eivät sinänsä lisää mitään ihmisen tietoisuuteen, vaan niiden on sanottu herättävän kauan nukuksissa olleita tajunnan osia. Aldous Huxleyn mukaan psykedeelikokemus vie käyttäjän ”Toiseen Maailmaan”, jonka hän kokee henkisesti, esteettisesti ja älyllisesti. Normaalitilassa havaittava maailma ei muutu – vain sen havainto. Havainnon muutos on väliaikainen, mutta siitä saadut oivallukset ovat usein merkityksellisiä ja pitkäkestoisia.
Tutkija Oscar Janigerin mukaan psykedeelikokemukseen liittyy mielleyhtymien ja kuvien runsaus, värinäön tarkentuminen, synestesia, yksityiskohtien tarkka havaitseminen, menneiden vaikutelmien ja muistojen palautuminen, voimistunut tunnekuohu, suoran ja sisäsyntyisen tietoisuuden tuntu, sekä tunne siitä, että ympäristö muodostaa itsestään harmonisia sommitelmia ja kuvaelmia. Kokemuksen aikana ajatukset saattavat syntyä samanaikaisesti usealla tasolla, ja lineaarinen ajattelu vaihtuu intuitiiviseen, holistiseen ja ”holografiseen” todellisuuskäsitykseen. Käyttäjä myös herkistyy rytmille ja arvostaa musiikkia sekä tanssia uudella tavalla.
Vaikutukset > Vaikutukset kokemuksen jälkeen

Kyselytutkimusten mukaan suurin osa käyttäjistä pitää psykedeelikokemustaan arvokkaana, jotkut pitävät sitä pelottavana, ja monet kutsuvat sitä ihanaksi. Useimmat ensimmäistä kertaa psykedeelejä kokeilleet kertoivat vuonna 2008 julkaistussa tutkimuksessa kokemuksensa olleen henkilökohtaisesti ja henkisesti hyvin merkittävä sekä lisänneen heidän hyvinvointiaan ja tyytyväisyyttään elämäänsä. Käyttäjät kertoivat alkaneensa suhtautua elämään ja itseensä aiempaa myönteisemmin sekä kokeneensa lisääntynyttä altruismin tunnetta.
Käyttäjät ovat yhtä mieltä siitä, että suurinta osaa kokemuksesta ei voi sanoin selittää. Käyttäjät ovat yleensä kertoneet hyvin mystisistä kokemuksista. Esimerkiksi Aldous Huxley kirjoitti ymmärtäneensä käyttökokemustensa jälkeen aiempaa paremmin entisaikojen mystikkoja. Psykedeelien käyttäjillä on keskimäärin muita ihmisiä enemmän mystisiä käsityksiä, kuten käsitys kaiken yhteydestä ja siitä ettei kuolema merkitse loppua, ja he pitävät henkisyyttä tärkeämpänä kuin muut ihmiset. Jotkut tutkijat ovat arvelleet tämän ominaisuuden olevan sekä psykedeelien käytön seuraus että sen syy: psykedeelejä kokeilevat usein sellaiset ihmiset, jotka ovat avoimia itsetutkiskeluun, johon liittyy henkisiä ja uskonnollisia motiiveja.
Vaikutukset > Haitat ja vaarat

Duodecim-aikakauskirjan artikkelin mukaan psykedeelien hyödyistä on alustavaa näyttöä ja niitä pidetään turvallisempina kuin muita huumausaineita. Suoria yliannoskuolemia tiedetään vain kaksi. Yliannostus on aiheuttanut myös veren hyytymishäiriöitä, lyhyitä koomajaksoja, oksentelua ja kuumetta mutta ei vieroitusoireita. Valvomattomassa käytössä voi ajautua vaaroihin ja onnettomuuksiin. Myöhemmät aistivääristymien jäännöstilatkin (HPPD) ovat mahdollisia. Käytön aikana voi olla voimakasta ahdistusta tai pelkotiloja. Artikkelin mukaan tutkimus aiheesta on yhä vasta alkuvaiheessa (2020), otanta on ollut pientä ja tutkimukset kontrolloimattomia, joten tulevaisuudessa efektikoot voivat pienetä ja haittahavainnot lisääntyä. Tutkimuksen jatkamista pidetään silti tärkeänä.
Pitkittyneitä psykoottisia reaktioita on alle prosentti. Tämä voi silti olla psykedeelien pahin ongelma, koska psykoosialttiutta on vaikea arvioida etukäteen.
Professori Erkki Isometsän mukaan psykedeeleistä julkaistut tutkimukset ovat pieniä ja metodologisesti ongelmallisia. Lumeryhmiä on puuttunut. Psykologiliiton Jari Lipsasen mukaan psykedeelit ovat lupaavia, mutta vaikuttava näyttö ja pitkän ajan seurantatutkimukset puuttuvat (2023). Hän on huolissaan mahdollisista haittavaikutuksista. Psilosybiini on tutkituin psykedeeli. Ekstaasia ja LSD:tä on tutkittu paljon vähemmän. Siitä saattaa olla apua niille, jotka eivät hyödy muista hoidoista. Toisaalta hoitoannoksen saaneessa ryhmässä oli monenlaisia haittavaikutuksia ja enemmän itsetuhoisia ajatuksia. Koska psykedeelien vaikutus kestää pitkään, haitatkin voivat olla pitkäaikaisia.
Isometsän mukaan psilosybiinin riskit ovat luultavasti pienempiä kuin LSD:n. Ainakin LSD:n toistuva käyttö altistaa psykooseille ja takaumille. MDMA on neurotoksista suurilla pitoisuuksilla, ja pitoisuudet vaihtelevat paljon yksilöittäin. Siihen liittyy kuolemantapauksiakin. Hänestä psilosybiinin tai MDMA:n hyödyt saattavat tulevaisuudessa osoittautua haittoja suuremmiksi eräissä rajatuissa hoitomuodoissa.
Psykedeelit eivät aiheuta riippuvuutta, eivätkä ne ole myrkyllisiä. Vuonna 2013 julkaistun norjalaisen laajan väestötason tutkimuksen mukaan psykedeelit eivät lisää riskiä mielenterveyden ongelmiin, vaan voivat mahdollisesti vähentää niitä.
Psykedeelien käyttöön liittyy joitain vaaroja. Koska psykedeelit ovat laittomia, niitä hankitaan katukaupasta, jolloin psykedeelinä myyty aine voi olla epäpuhdasta ja sisältää haitallisia komponentteja kuten muita huumausaineita. Psykedeeliset sienet on mahdollista sekoittaa myrkkysieniin. Jos käyttäjällä on psyykkisiä häiriöitä tai vahva perinnöllinen taipumus niihin, psykedeelin käyttö voi laukaista häiriön ennenaikaisesti, etenkin jos käyttäjä ottaa yliannoksia. Psykedeeleillä voi olla haitallisia yhteisvaikutuksia joidenkin lääkkeiden kanssa. Epätoivotut, epämiellyttävät psykedeelikokemukset, "pahat matkat", voivat olla seurausta siitä, että käyttäjä on ottanut psykedeelejä väärässä mielentilassa tai väärässä tilanteessa. Koska psykedeelit aiheuttavat muuntuneen tajunnantilan, niiden käyttö saattaa suurentaa tapaturmariskiä.
Kirjallisuutta

Huxley, Aldous: Tajunnan ovet & Taivas & helvetti (The Doors of Perception 1954, Heaven and Hell 1956.) Suomentanut Ville-Juhani Sutinen. Like, 2009.
Pollan, Michael: Tuntematon mieli : mitä uusi psykedeelien tutkimus opettaa.  Suomentanut Pekkola, Mika. Like, 2021.  ISBN 9789511383154